
ŠAKIŲ RAJONO SAVIVALDYBĖS  TARYBA
SPRENDIMAS

DĖL PROJEKTO „ŠAKIŲ RAJONO KAIMO VIETOVIŲ VANDENS IR NUOTEKŲ INFRASTRUKTŪROS PLĖTRA“
2011 m. kovo 31 d. Nr. T-108
Šakiai

Rajono savivaldybės taryba, vadovaudamasi Lietuvos Respublikos žemės ūkio ministro 2008 m. lapkričio 7 d. įsakymu Nr. 3D-597 „Dėl Lietuvos cukraus sektoriaus restruktūrizavimo programos“ patvirtinimo (Žin., 2008, Nr.133-5158; 2010, Nr.156-7947) ir Žemės ūkio ministro 2011 m. kovo 10 d. įsakymu Nr.3D-186 „Dėl Lietuvos cukraus sektoriaus restruktūrizavimo programos priemonės kontrolės ir administravimo“ (Žin., 2011, Nr.31-1468), nusprendžia:
                    1. Rengti ir teikti projekto „Šakių rajono kaimo vietovių vandens ir nuotekų infrastruktūros plėtra“ paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ finansavimui, numatant projekto išlaidas finansuoti Europos žemės ūkio garantijų fondo (restruktūrizavimo fondo) lėšomis.
                    2. Užtikrinti reikiamą ne mažesnį kaip 20 proc. projekto bendrafinansavimą rajono savivaldybės biudžeto lėšomis.
3. Užtikrint, kad šis  projektas nebuvo ir nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos  priemonę „Kaimo atnaujinimas ir plėtra“ (planiniu būdu) ar pagal kitas EB fondų, Programos ar nacionalinių programų lėšomis įgyvendinamas programas.
                   4. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.

    5. Skirti rajono savivaldybės administracijos Ūkio skyriaus vyresnįjį specialistą Vincą Romikaitį atsakingu už projekto „Šakių rajono kaimo vietovių vandens ir nuotekų infrastruktūros plėtra“ paraiškos parengimą, pateikimą  ir projekto įgyvendinimą.
6. Įtraukti į rengiamą projektą „Šakių rajono kaimo vietovių vandens ir nuotekų infrastruktūros plėtra“ rajono savivaldybės administracijos lėšomis įvykdytus infrastruktūros kaimo vietovėse plėtros projektus (Išdagų kaimo nuotekų tinklų plėtra (projektavimas ir atlikimas ir kitus).

   7. Panaudoti Lietuvos kaimo plėtros 2007-2013 m. programos priemonės „Kaimo atnaujinimas ir plėtra“  lėšas, gautas finansavus projekto „Šakių rajono kaimo vietovių vandens ir nuotekų infrastruktūros plėtra“ įgyvendintas veiklas, Patašinės kaimo kultūros centro pastato remonto darbams.

